আমেরিকার শিক্ষা ব্যবস্থা উঠল লাটে

ওয়েব ডেস্ক: এবার শিক্ষা বিভাগই (Education Department) তুলে দিলেন আমেরিকার (America) প্রেসিডেন্ট ডোনাল্ড ট্রাম্প (Donald Trump)। তেমন জল্পনাই চলছিল। এবার সেই জল্পনাই বাস্তবে পরিণত হল। কারণ বৃহস্পতিবার এই মর্মে এমনই একটি নির্দেশিকা জারি করলেন আমেরিকার প্রেসিডেন্ট।

উল্লেখ্য, নির্বাচনী প্রচারের সময় ডোনাল্ড ট্রাম্প প্রতিশ্রুতি বদ্ধ হয়েছিলেন তিনি ক্ষমতায় এলেই তুলে দেবেন আমেরিকার শিক্ষা ব্যবস্থা। তারপর তৃতীয়বারের জন্য ক্ষমতায় ফিরে হোয়াইট হাউস দখল করেছেন ডোনাল্ড ট্রাম্প। আর এবার সেই প্রতিশ্রুতি কার্যকর করার সময়। সেই মতই বৃহস্পতিবার শুরু হয়েছিল হোয়াইট হাউসের পক্ষ থেকে প্রস্তুতি। ওভাল অফিসের পক্ষ থেকেও প্রকাশ করা হয়েছিল একটি বিবৃতি। যেখানে বলা হয়েছে, ‘আমেরিকার সরকার নিয়ন্ত্রিত শিক্ষা ব্যবস্থা পড়ুয়া, অভিভাবক, শিক্ষক-শিক্ষিকা সকলের কাছেই ব্যর্থ।’

আরও পড়ুন: ট্রাম্পের দুমাসে বিপুল ক্ষতি, আমেরিকার শেয়ার বাজারে ধস

জানা যাচ্ছে, শিক্ষা দফতর তুলে দেওয়ার ক্ষেত্রে বৃহস্পতিবার যেই নির্দেশিকা জারি করা হয়েছিল, তাতে ইতিমধ্যেই সই করেছেন আমেরিকার প্রেসিডেন্ট ডোনাল্ড ট্রাম্প।

উল্লেখ্য, আমেরিকার শিক্ষা ব্যবস্থার অধীনে রয়েছে প্রায় ১ লক্ষেরও বেশি স্কুল। পাশাপাশি, সরকারের তদারকি চলে প্রায় ৩৪ হাজার স্কুলের উপর। তাই সরকার রাতারাতি শিক্ষা দফতর তুলে দেওয়ায় যেই পড়ুয়ারা আমেরিকা সরকারের অধীনে সরকারি স্কুল, বা কলেজে পড়াশোনা করেন তাদের পড়াশোনা নিয়ে রাতারাতি দেখা দিয়েছে আসঙ্কা। কারণ প্রাথমিক অনুমান, সরকার শিক্ষা ব্যবস্থা তুলে দিলে বেসরকারি স্কুলগুলি ইচ্ছে মতো টাকা নেওয়া শুরু করবে। যার জেরে আমেরিকার নিম্ন এবং মধ্যবিত্ত মানুষ শিক্ষার আলো থেকে বঞ্ছিত হবেন।

মার্কিন যুক্তরাষ্ট্রের শিক্ষা ব্যবস্থা তুলে দেওয়া হল সম্পূর্ণ ভাবে। প্রাথমিক অনুমান সরকারি খরচ কমাতে তুঘলকি চাল ট্রাম্পের। এবার থেকে সরকারের আর কোন দায় নেই, শিক্ষার সব দায় সে দেশের রাজ্যগুলির। মার্কিন কেন্দ্রীয় সরকার শিক্ষার জন্য আর খরচ করবেনা এক ডলারও। সেই দেশে শিক্ষা ব্যবস্থা শুরু হয়েছিল ১৯৭৯ সালে। আর তা বন্ধ হল ২০২৫ এর মার্চেই। ইতিমধ্যেই সেই সই করা বিজ্ঞপ্তি নিয়ে ট্রাম্প ফটোসেশন করেছেন হাসিমুখেই।

দেখুন অন্য খবর